Ecomafia

'O térmene ecomafia è nu neologgismo ngignato 'a ll'associazione ambientalista italiana Legambiente pe' putè spiecà ll'attività illegale 'e ll'organizzaziune criminale 'e tipo mafioso, ca fanno malamente a ll'ambiente.

P' 'a maggior parte songo definite ecomafie chille associaziune criminale ca fanno sorde pe' bbìa d' 'o traffeco 'e munnezze e 'o smaltimento 'e chiste.

 Storia 
Nutizie ncopp' 'a ll'attivita 'e chiste organizzaziune accumminciajeno a spuntà aropp' 'o 1982, quanno trasette 'a nurmativa ncopp' 'o trattamento 'e rifiute spiciale, c' 'a sagliuta d' 'o D.P.R 10 'e settembre 1982, n. 915 ("Attuazione delle direttive (CEE) n. 75/442 relativa ai rifiuti, n. 76/403 relativa allo smaltimento dei policlorodifenili e dei policlorotrifenili e n. 78/319 relativa ai rifiuti tossici e nocivi").Pubbrecato dint' 'a Gazzetta Ufficiale d' 'a Repubbreca Italiana d' 'o 15 'e dicembre 'e 1982, n. 343).] 

'A primma vota dint' 'o 1991 ("Operazione Adelphi") ca se songo cunfermate sti tipe 'e reate a rossa scala. Seje omme d'affare e ammenistrature so' state cundannate d' 'a Settima Sezione d' 'o Tribbunale 'e Napule pe' ne fà abbuso d'ufficio e corruzione. Pe chiste però, 'e cárreche 'e delinguenza p'associazione mafiosa so' state luvate.

'O térmene ecomafie cumpare po', 'a primma vota, dint'a nu documento pubbrecato 'a ll'asociaziona italiana Legambiente 'o 1994, c' 'o titulo Le ecomafie - il ruolo della criminalità organizzata nell'illegalità ambientale, 'n cullaburazione cu Eurispes e ll'Arma d' 'e Carabbiniére.
Ringrazianno â cullaburazione 'e ll'associazione cu ll'Arma d' 'e Carabbiniére e dint' 'o 1997 fuje pubbrecato 'o primmo Rapporto Ecomafia 'a ll'associaziona ambientalista, e aropp'a chisto ogne anno fà 'o punto ncopp'a st'argomento. 

Dint' 'o 1995 è stata istituita 'a "Commissione parlamentare d'inchiesta sul ciclo dei rifiuti". 

A siconno 'o rapporto Ecomafia 2007 'e LegambienteVide 'o rapporto Ecomafia 2007 ncopp'ô sito 'e  Legambiente (è accessibbele l'introduzione)., 'e bisinìsse fatte ncopp' 'o traffeco 'e munnezze fosse circa nu 23 meliàrde d'euro ogn'anno. 'E reggiune addò se riggistrano 'a cchiù grossa purzióne d' 'e reate ambientale songo 'a Campania, Sicilia, Calabbria e Puglia, 'e stisse addò stanno 'a fà aumm' aumma ll'organizzaziune mafiuse cchiù putente d'Italia.

 Attività 
Tipicamente pure azzeccate a sti ogranizzaziune, ato ca traffecà cu rifiute, stanno ll'atività 'e scafutà abbusivamente, 'o traffeco 'e rifiute, traffeco d'animale esotece, ll'arruòbbo 'e bene archeologgece, ll'abbusivismo edilizio a 'rossa scala e 'o crescere 'animale destinate a cumbattere.

 'O traffeco 'e rifiute 

 Aree 'e smaltimento abbusivo 
Pe' quanto se spanne 'o sud Italia, llà è addò stanno mmiscate sti organizzaziune criminale, e addò 'e rifiute vann'a fernì, specialmente 'e dette pure "rotta adriatica" e "rotta tirrenica", 'a nord mmerz'a Puglia e mmerz' 'a Campania-Calabbria. Parte d' 'e rifiute s'atterra abbusivamente. Pure ô nord Italia so' cumparze campe ch' 'e rifiute: smaltimento 'e lóte tuóssece comme fertilizzante.

 Tipe 'e reate 
'E reate ponno capità a 'ogne livello d' 'o ciclo d' 'e rifiute: pruduziona, traspuorto e smaltimento. 'O pruduttore può darse che stà a dichiarà 'o favezo ncopp' 'a quantità o tipo 'e rifiute, o pe' n'ata via putesse stà mmescata n'organizzazione 'e smaltimento illegale ca 'o facesse pe' nu prezzo cchiù vascio. P' 'o traspuorto, può darse ca se scagnano 'e rifiute o 'e documente, scumparenno na carreca sana 'e munnezze. E dint'a ll'operaziune 'e smaltimento può darse c'addeventano na mbrusatùra: scagnamiente faveze, bancarotte 'e na fraveca ca se fanno c' 'a ntenzione 'e putè lassà 'a chillu pizzo rifiute e materiale ca venessero 'e nu trattamento scuóncio, o pe' putè abbandunà sti munnezze comme fosse na scàrreca abbusiva.

 Traffeco 'e rifiute 
'O ruolo che fanno 'e mafie "tradiziunale" è generalmente mpurtante dint'a ll'atività ecomafiuse, ma spisso songo fràveche private, ammenistrature locale e uorgane 'e cuntrollo currotte ca stanno a ngignà 'e rezze ca se mmescàsseno dint'a sti reate ambientale. 'O smaltimento illegale 'e rifiute tuossece o scorie nucleare d' 'a parta d' 'e fràveche ca se so' pigliato nu determinato appalto p' 'a depurazione 'e chiste, o pure p' 'a gistione e accuóncio è canusciuto 'a Legambiente comme 'o bisnesse cchiù gruosso e pericoloso dint'a st'attività ecomafiuse.

'N Campania 'o smaltimento illegale 'e rifiute tuóssece facette scumparì 'o scatascio d' 'a Terra d''e fuoche.

 Operaziune 'e pulizzia  
Nu cuofeno d'operaziune 'e pulizzia so' state fatte pe' cumbattere 'o traffeco 'e rifiute:

Operazione Eco, Campania, 1994-1996
Il caso "Pitelli", La Spezia, 1996
Operazione Humus, Abbruzzo, 1996
Operazione Ebano, Abbruzzo, 1996
Operazione Cassiopea, Campania, 1999-2002
Operazione Ecoscalo, Abbruzzo, 1999-2002
Operazione Falso Cdr, Lummardìa, abbrile 2001
Operazione Greenland, Umbria, frevàro 2002
Operazione Murgia violata, Puglia, abbrile 2002
Operazione Econox, Calabria, abbrile 2002
Operazione Banda Bassotti, Lombardia, 2002
Operazione Mar rosso, Sicilia, jennaro 2003
Operazione Re Mida, Campania, abbrile 2003
Operazione Terra Mia, Campania, giugno 2004
"Rifiutopoli", Forlì, 2004
Operazioni Madre Terra e Madre Terra 2, Campania, 2005-2006
Operazione Sinba, Toscana, ottobre 2005
Operazione Dry Cleaner, Campania, 2006
Operazione Black River, Puglia, jennaro 2008
Operazione Fenice, Puglia e Campania, aùsto 2008

 Bibbliografia 
 Legambiente, Rifiuti S.p.A. I traffici illegali di rifiuti in Italia. Le storie, i numeri, le rotte, le responsabilità, Roma, 2003.

 Nutarelle 

 Vvoce pariente 
 Camorra
 Mafia
 Terra d''e fuoche

 Jonte 'e fore 
 Rapporti ecomafia dal sito di Legambiente



 Testo del Decreto del presidente della Repubblica 10 settembre 1982, n. 915 

Categoria:Ambiente
Categoria:Mafia